Ροβέρτος του Κουρτεναί

Ο Ροβέρτος του Κουρτεναί (1201 - 1228) Λατίνος αυτοκράτορας της Κωνσταντινούπολης (1221 - 1228) ήταν δεύτερος γιος του Πέτρου των Καπετιδών του Κουρτεναί τυπικά αυτοκράτορα της Κωνσταντινούπολης (1217 - 1219) και της Γιολάντας της Φλάνδρας.

 Όταν έγινε γνωστό ότι πέθανε ο πατέρας του (1217) ο μεγαλύτερος αδελφός του Φίλιππος Β΄ του Ναμύρ αρνήθηκε να λάβει τον θρόνο οπότε ο Ροβέρτος σαν δεύτερος γιος ήταν ο επόμενος διάδοχος, μέχρι την άφιξη του στην Κωνσταντινούπολη ο θρόνος έμεινε κενός. Στον δρόμο για την Κωνσταντινούπολη ο Ροβέρτος πέρασε από την Ουγγαρία που έμεινε από τον Οκτώβριο του 1220 μέχρι τις αρχές του 1221, τον φιλοξένησε ο γαμπρός του Ανδρέας Β΄ της Ουγγαρίας. Ο Ροβέρτος και ο Ανδρέας προχώρησαν σε συμμαχία εναντίον του Δεσπότη της Ηπείρου Θεόδωρου Κομνηνού Δούκα, ο Ανδρέας Β΄ και ο διάδοχος του Μπέλα Δ΄ της Ουγγαρίας τον συνόδευσαν στα Βουλγαρικά σύνορα. Ο Ροβέρτος του Κουρτεναί μεσολάβησε για τον γάμο ανάσα στον τσάρο των Βουλγάρων Ιβάν Ασέν Β΄ και την κόρη του Ανδρέα Β΄ Άννα Μαρία της Ουγγαρίας. Ο Ροβέρτος στέφτηκε αυτοκράτορας (25 Μαρτίου 1221), ο Θεόδωρος Κομνηνός Δούκας κατέλαβε σύντομα την Θεσσαλονίκη (1224). Ο Ροβέρτος κατέφυγε στον πάπα Ονώριο Γ΄ και στον βασιλιά της Γαλλίας Φίλιππο Αύγουστο, ο πάπας ζήτησε Σταυροφορία αλλά χωρίς σημαντική ανταπόκριση.Την ίδια χρονιά η Λατινική Αυτοκρατορία γνώρισε άλλο ένα σημαντικό πλήγμα, συνετρίβη στην "μάχη του Ποιμανηνού" από τον αυτοκράτορα της Νικαίας Ιωάννη Γ΄ Βατάτζη. Μετά την τελευταία ήττα ο Ροβέρτος έκλεισε ειρήνη με τον Ιωάννη Γ΄ Δούκα Βατάτζη επιβεβαιώνοντας όλες τις κατακτήσεις του και με την υπόσχεση να παντρευετεί την Ευδοκία (Σοφία) Λασκαρίνα, κόρη του μετέπειτα αυτοκράτορα της Νίκαιας Θεοδώρου Α΄ Λάσκαρη και της Άννας Κομνηνής Αγγελίνας. Ο αρραβώνας ακυρώθηκε από τον πατριάρχη Κωνσταντινούπολης Μανουήλ Α΄ Σαραντηνό επειδή σύμφωνα με τον Βυζαντινό συγγραφέα Γεώργιο Ακροπολίτη η αδελφή του Ροβέρτου Μαρία του Κουρτεναί είχε παντρευτεί τον Θεόδωρο Λάσκαρη και δεν μπορούσε ο ίδιος να παντρευτεί την κόρη του κουνιάδου του. Μετά το ναυάγιο του γάμου με την Ευδοξία Λάσκαρη, ο Ροβέρτος νυμφεύτηκε τη Γαλλίδα Ευδοξία Κυρία του Νεβίλ, που ήταν αρραβωνιασμένη με Βουργούνδιο ευγενή. Όταν το έμαθε ο πρώην αρραβωνιαστικός της, οργάνωσε συνωμοσία εναντίον του. Τότε ο Ροβέρτος κατέφυγε στον πάπα για τη διευθέτηση του ζητήματος· στην επιστροφή του πέθανε στον Μωρέα (1228), δεν απέκτησε παιδιά και τον διαδέχθηκε ο μικρότερος αδελφός του Βαλδουίνος Β΄ του Κουρτεναί ως Λατίνος αυτοκράτορας της Κωνσταντινούπολης. Akropolites, George (2007). Macrides, Ruth (ed.). The History:Introduction, Translation and Commentary. Oxford University Press. Angold, Michael (2011). "The Latin Empire of Constantinople, 1204–1261: Marriage Strategies". Identities and Allegiances in the Eastern Mediterranean after 1204. Farnham: Ashgate Publishing Limited. Bárány, Attila (2016). "Courtenay Róbert Magyarországon (1220–1221) [Robert of Courtenay in Hungary (1220–1221)]". In Bárány, Attila; Benkő, Elek; Kárpáti, Zoltán (eds.). Pilisi gótika. II. András francia kapcsolatai (in Hungarian). Ferenczy Múzeumi Centrum. Nicol, Donald M. (1993) [1972]. The Last Centuries of Byzantium, 1261-1453 (2. ed.). Cambridge University Press. Ostrogorsky, George (1956). History of the Byzantine State. Oxford: Basil Blackwell. Perry, Guy (2013). John of Brienne: King of Jerusalem, Emperor of Constantinople, c. 1175–1237. Cambridge: Cambridge University Press. Tricht, Filip Van (2013). "Robert of Courtenay (1221-1227): An Idiot on the Throne of Constantinople?". Speculum. The University of Chicago Press. Τόμος 88, No. 4 October.